ઉપરથી જયારે એમણે અમ્મી પાસેથી મારા સંગીતના શોખ વિષે જાણ્યું ત્યારે મને એમાં આગળ વધારવાનું નક્કી કર્યું. અમ્મી જાણતી કે હું ક્યારેક અમસ્તા જ શાળાની કવિતાઓ, રેડીયો પર આવતા ગીતો, અને અન્ય નઝ્મો ગણગણતી રેહતી. અને એ વાત જાણ્યા બાદ અબ્બુએ મને સંગીતની અને સાથે સિતારની તાલીમ આપવાનું ગોઠવ્યું. એ માટે અમારા જ શહેરના એક ‘માસ્ટરજી’ને ઘરે આવવા માટે મનાવ્યા. અને બસ, ત્યારથી જ મારી જીંદગીમાં સંગીતનો ખરા અર્થમાં પ્રવેશ થયો !